На основу члана 76. став 6. Закона о играма на срећу („Службени гласник РС”, бр. 18/20 и 94/24),

Министар финансија доноси

**ПРАВИЛНИК**

**о начину вођења евиденција и извештавања о примљеним уплатама, извршеним исплатама, као и оствареним улозима, односно добицима по аутомату**

Члан 1.

Овим правилником прописује се начин вођења евиденција и извештавања о примљеним уплатама, извршеним исплатама, као и оствареним улозима, односно добицима по аутомату.

Члан 2.

Приређивач посебних игара на срећу на аутоматима (у даљем тексту: приређивач) води месечну евиденцију о примљеним уплатама, извршеним исплатама, као и оствареним улозима, односно добицима по аутомату на основу којих утврђује висину накнаде за приређивање посебних игара на срећу на аутоматима.

Члан 3.

Податке о примљеним уплатама, извршеним исплатама, положеним улозима, као и оствареним добицима за сваки аутомат приређивач доставља Управи за игре на срећу на Обрасцу ЗОП – Збир обрачунатог промета по аутоматима, који је одштампан уз овај правилник и чини његов саставни део.

Образац ЗОП обавезно садржи следеће податке:

1) редни број;

2) нумерички број налепнице аутомата;

3) јединствени серијски број аутомата;

4) износ примљених уплата од стране играча;

5) износ извршених исплата играчима;

6) износ положених улога играча;

7) износ остварених добитака играча;

8) износ месечне накнаде за приређивање посебних игара на срећу на аутоматима;

9) укупан износ примљених уплата, извршених исплата, положених улога, остварених добитака и месечне накнаде за приређивање;

10) минималан износ накнаде;

11) накнада за плаћање;

12) електронски потпис одговорног лица приређивача.

Члан 4.

Попуњени Образац ЗОП доставља се најкасније до петог дана у месецу за претходни месец, електронским путем повезивањем на веб сервис Управе за игре на срећу.

Члан 5.

Даном ступања на снагу овог правилника престаје да важи Правилник о начину вођења обавезних евиденција и извештавања о оствареном промету по аутомату („Службени гласник РС”, број 152/20).

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”.

Број 002180376 2025 10520 027 000 012 001

У Београду, 22. маја 2025. године

Министар,

**Синиша Мали,** с.р.

Образац ЗОП

ЗБИР ОБРАЧУНАТОГ ПРОМЕТА ПО АУТОМАТИМА

ЗА МЕСЕЦ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_. ГОДИНЕ

|  |  |  |  |  |  |  |  |
| --- | --- | --- | --- | --- | --- | --- | --- |
| Редни броj | Нумерички број налепнице аутомата | Јединствени серијски број аутомата | Износ примљених уплата играча | Износ извршених исплата играчима | Износ положених улога играча | Износ остварених добитака играча | Месечна накнада за приређивање посебних игара на срећу на аутоматима  (колона 6-7 х прописана стопа) |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Укупно: | | |  |  |  |  |  |
| Минималан износ накнаде: | | |  |  |  |  |  |
| Накнада за плаћање: | | |  |  |  |  |  |

електронски потпис одговорног лица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_